Rikunarita-ORG/Wikinium huggingface dataset:
# Φιλαρμονική Ορχήστρα της Νέας Υόρκης

| Φιλαρμονική Ορχήστρα της Νέας Υόρκης |
| --- |
| Ορχήστρα |
| Η ορχήστρα κατά τη διάρκεια ζωντανής εμφάνισης στο The Shed, στο Χάντσον Γιαρντς του Μανχάταν, στη Νέα Υόρκη, κατά τη διάρκεια του Απριλίου του 2021. |
| Ίδρυση | 1842 (1842) |
| Τοποθεσία | Νέα Υόρκη, Ηνωμένες Πολιτείες |
| Έδρα | Ντέιβιντ Γκέφεν Χολ, Λίνκολν Σέντερ |
| Κύριος διευθυντής | Γιάαπ φαν Ζβέντεν |
| Βραβεία | Ειδικό Βραβείο Επιτροπής Γκράμι (2003) |
| Ιστοσελίδα | nyphil.org |
|  |

Η **Φιλαρμονική της Νέας Υόρκης** (αγγλικά: *New York Philharmonic*), επισήμως γνωστή ως **Φιλαρμονική-Συμφωνική Εταιρεία της Νέας Υόρκης** (αγγλικά: *Philharmonic-Symphony Society of New York, Inc.*), περισσότερο γνωστή ως **Φιλαρμονική Ορχήστρα της Νέας Υόρκης** (αγγλικά: *New York Philharmonic Orchestra* ή *NYPO*) ή **Φιλαρμονική-Συμφωνική Ορχήστρα της Νέας Υόρκης** (αγγλικά: *New York Philharmonic-Symphony Orchestra*), είναι συμφωνική ορχήστρα με έδρα την πόλη της Νέας Υόρκης. Αποτελεί εκ των κορυφαίων αμερικανικών ορχηστρών οι οποίες είναι ευρέως γνωστές ως «Big Five». Έδρα της Φιλαρμονικής αποτελεί το Ντέιβιντ Γκέφεν Χολ, το οποίο βρίσκεται εντός του Λίνκολν Σέντερ της Νέας Υόρκης.

Ιδρυθείσα το 1842, η ορχήστρα αποτελεί εκ των παλαιότερων μουσικών οργανισμών των Ηνωμένων Πολιτειών, καθώς και η παλαιότερη εκ των ορχηστρών του «Big Five». Κατά τη διάρκεια του Δεκεμβρίου του 2004, έδωσε την υπ'αριθμόν 14.000 συναυλία της, αριθμός ο οποίος αποτελεί και ρεκόρ. Παράλληλα, η Φιλαρμονική πραγματοποιεί, επίσης, ζωντανές εμφανίσεις και σε φεστιβάλ, όπως, μεταξύ άλλων, το Φεστιβάλ Αθηνών Επιδαύρου, όπου εμφανίστηκε ζωντανά το 1955, κατά την πρώτη έκδοση του φεστιβάλ, υπό τη μουσική διεύθυνση του Δημήτρη Μητρόπουλου.

## Παραπομπές

## Εξωτερικοί σύνδεσμοι

* (Αγγλικά) Επίσημος ιστότοπος
# Μεθοδισμός

Wesley Memorial, μεθοδιστική εκκλησία στην Οξφόρδη
Ο **Μεθοδισμός** είναι Χριστιανικό προτεσταντικό κίνημα μέσα στο οποίο εντάσσονται διάφορες εκκλησίες, οι οποίες όλες μαζί έχουν περίπου 70 εκατομμύρια μέλη σε όλο τον κόσμο. Δογματικά, οι Μεθοδιστές είναι κατά κύριο λόγο Αρμινιανιστές.

Ο Μεθοδισμός έχει τις ρίζες στο αναζωπυρωτικό κίνημα της Αγγλικανικής εκκλησίας, υπό τον Τζον Γουέσλεϋ. Αρχικά ο Γουέσλεϋ επιδίωξε απλά μια μεταρρύθμιση εντός της Αγγλικανικής εκκλησίας, μέσω της επιστροφής στο Ευαγγέλιο, όμως το κίνημα εξαπλώθηκε και σύντομα ένας σημαντικός αριθμός Αγγλικανών κληρικών έγιναν Μεθοδιστές. Το κίνημα, μέχρι το θάνατο του Γουέσλεϊ το 1795, δεν αποτέλεσε ξεχωριστό δόγμα στην Αγγλία. Ο Μεθοδισμός είχε μια έντονη ιεραποστολική δραστηριότητα, και σύντομα εξαπλώθηκε σε όλο τον κόσμο.

Στην Ελλάδα υπάρχουν μεθοδιστικές συναθροίσεις, κατά κύριο λόγο στη Θεσσαλονίκη.

## Υποσημειώσεις
# Σεμινόλοι

Μητέρα και τα παιδιά της σε καταυλισμό Σεμινόλων στη Φλόριντα το 1949
Οι **Σεμινόλοι** είναι ομάδα Ινδιάνων, που έχει την κοιτίδα της στη Φλόριντα των ΗΠΑ. Σήμερα ζουν στην Οκλαχόμα και τη Φλόριντα, και διακρίνονται σε τρεις ομοσπονδιακώς αναγνωρισμένες φυλές: το «Έθνος των Σεμινόλων της Οκλαχόμα», τη «Φυλή των Σεμινόλων της Φλόριντα» και τη «Φυλή Μικασούκη (*Miccosukee*) της Φλόριντα», καθώς και σε ανεξάρτητες άλλες ομάδες. Οι Σεμινόλοι προήλθαν από μια διαδικασία εθνογενέσεως από διάφορες φυλές Ινδιάνων που εγκαταστάθηκαν στην τότε Ισπανική Φλόριντα από τις αρχές του 18ου αιώνα, με σημαντικότερους τους βόρειους Μασκόγκη, που ήλθαν από τις σημερινές πολιτείες Τζόρτζια και Αλαμπάμα.

Η λέξη «Σεμινόλος» προέρχεται πιθανώς από την ισπανική λέξη *cimarones*, που σημαίνει «άγριοι», «αδάμαστοι» ή «φυγάδες», ως αντίθεση με τους εκχριστιανισμένους ιθαγενείς που ζούσαν σε χωριά ιεραποστολών της Ισπανικής Φλόριντα: Τον 17ο αιώνα οι Ισπανοί στη Φλόριντα αναφέρονταν με τη λέξη *cimaron* ή *cimarrón* σε εκχριστιανισμένους ιθαγενείς που είχαν εγκαταλείψει τα χωριά αυτά για να ζήσουν ως «άγριοι» στα δάση. Μερικοί ομιλητές των ινδιάνικων γλωσσών χιτσίτι ή μικασούκι που είχαν εγκατασταθεί στη Φλόριντα συνέστηναν αργότερα τους εαυτούς τους στους Βρετανούς εποίκους ως *cimallon*, διότι οι γλώσσες μασκόγκη δεν έχουν τον φθόγγο «ρ» και τον αντικαθιστούν με το «λ». Οι Βρετανοί το έγραφαν ως *Semallone*, που αργότερα παραφθάρηκε στο *Seminole*.

## Παραπομπές

## Πηγές

* Mahon, John K. και Weisman, Brent R.: «Florida's Seminole and Miccosukee Peoples», στο *The New History of Florida*, επιμ. Michael Gannon, University Press of Florida, Gainesville 1996, σελίδες 183-206
# Πάθος

Το **πάθος** (εκ του *πάσχω*) είναι συναίσθημα που χαρακτηρίζεται από έντονο ενθουσιασμό και επιτακτική επιθυμία για κάποιον ή κάτι. Το πάθος μπορεί να κυμαίνεται από έντονο ενδιαφέρον ή θαυμασμό για μια ιδέα, πρόταση, ενθουσιώδη απόλαυση μιας δραστηριότητας· σε έντονη έλξη, ενθουσιασμό ή συναίσθημα προς ένα άτομο. Χρησιμοποιείται ιδιαίτερα στο πλαίσιο του ρομαντισμού ή της σεξουαλικής επιθυμίας, αν και γενικά συνεπάγεται ένα βαθύτερο ή πιο περιεκτικό συναίσθημα από αυτό που υπονοεί ο όρος πόθος.

Ο τυπικός ορισμός είναι "Φυσική ενστικτώδης κατάσταση του νου που απορρέει από τις συνθήκες, τη διάθεση ή τις σχέσεις με τους άλλους". Ο William James περιγράφει τα συναισθήματα ως «σωματικές αντηχήσεις όπως έκπληξη, περιέργεια, αρπαγή, φόβος, θυμός, πόθος, απληστία και ούτω καθ εξής». Όλα αυτά είναι συναισθήματα που επηρεάζουν την ψυχική μας αντίληψη. Το σώμα μας βρίσκεται σε αυτήν την τελευταία κατάσταση, η οποία προκαλείται από την ψυχική αγάπη κάποιου. Αυτή η κατάσταση δίνει σήματα στο σώμα μας που προκαλούν σωματικές εκφράσεις.

## Παραπομπές

## Εξωτερικοί σύνδεσμοι

* Πολυμέσα σχετικά με το θέμα  Πάθος στο Wikimedia Commons
* Λεξιλογικός ορισμός του πάθος  στο Βικιλεξικό
# Οργανική πτώση

**Οργανική** ονομάζεται η πτώση της πρωτοϊνδοευρωπαϊκής γλώσσας -από όπου προέρχονται όλες οι ινδοευρωπαϊκές γλώσσες- που δηλώνει τις συνθήκες που περιβάλλουν μια πράξη. Η πτώση αυτή δεν έχει διατηρηθεί στη νέα ελληνική γλώσσα και, κατά τη διάρκεια της Αρχαϊκής εποχής, είχε συγχωνευθεί στη δοτική πτώση. Η οργανική πτώση, όπως και η τοπική, είναι πιθανή σε κείμενα της Γραμμικής Β΄.

## Σημειώσεις παραπομπές

## Εξωτερικοί σύνδεσμοι

* Definition Αρχειοθετήθηκε 2013-01-27 στο Wayback Machine.
* Hungarian
* Russian
* Tamil